UETD-demonstranter i Köln med bilde av Recep Tayyip Erdoğan.
**Unionen av europeiske tyrkiske demokrater** (**UETD**) er en organisasjon som utfører lobbyvirksomhet blant tyrkere i Europa for Tyrkias president Recep Tayyip Erdoğan og regjeringspartiet Rettferdighets- og utviklingspartiet. UETD betegner seg selv som en uavhengig organisasjon, men den tyrkiske regjering yder store finansielle bidrag til organisasjonen.

UETD ble grunnlagt i Köln i Tyskland i 2004 og har siden etablert avdelinger i flere andre europeiske land.

UETD har forsøkt å få tyrkiske ministre til å medvirke ved sine arrangementer på årsdagen for mislykkede kuppforsøk i Tyrkia den 15. juli 2016, men i flere EU-land har myndighetene forhindret dette, da de pågjeldende lands regjeringer ikke ønsker besøk av tyrkiske regjeringsmedlemmer. Dette skyldes Erdogan-regjeringens masseanholdelser av bl.a. opposisjonsmedlemmer, journalister, lærere og dommere i tiden etter kuppforsøket.

UETD i Danmark
--------------

Formannen for den danske avdeling av UETD er imamen Fatih Alev. Den nå drepte Ahmet Kaya har tidligere vært leder av den danske avdeling.

UETD Norge
----------

**Unionen for europeiske tyrkiske demokrater i Norge** (UETD Norge) er en samfunnsorganisasjon etablert av norsktyrkere med kontor i Oslo. Organisasjonen ble stiftet i mars 2015. Leder for organisasjonen er Ayşegül Tutkun. Landssekretær er Hakan Çetin.

Hovedformålet til UETD Norge er tilrettelegging for integrering av mennesker med opphav fra Tyrkia, samtidig som organisasjonen også jobber mot assimilering. Foreningen jobber for at mennesker med opphav fra Tyrkia deltar og bidrar i det norske samfunnet, og at mennesker med bakgrunn fra Tyrkia skal være en ressurs for det norske samfunnet. Organisasjonen arrangerer også sosiale aktiviteter.

Organisasjonen har også et eget kvinnelag og et eget ungdomslag.

### Arbeidsområder

UETD Norge engasjerer seg innen flere samfunnsområder i det norske samfunnet. Organisasjonen og dens kvinnelag gjennomfører blant annet holdningskampanjer mot vold mot kvinner og holder seminarer om inkludering. Organisasjonen jobber også aktivt for å øke valgdeltakelsen blant tyrkere i Norge ved valg i Norge og Tyrkia. Organisasjonen fikk også oppmerksomhet av flere tyrkiske medier med sitt matutdelingsprosjekt for hjemløse i Oslo.

På sine nettsider oppgir UETD Norge at de jobber mot blant annet rasisme, islamofobi og antisemittisme og at de jobber for økt integrering og deltalekse av innvandrere og flyktninger i samfunnet. Videre oppgis morsmålsundervisning og dobbeltstatsborgerskap som organisasjonens arbeidsområder. Organisasjonen oppgir at de ser på seg selv som en brobygger mellom Norge og Tyrkia og at de ønsker et samlet Europa.

### Ledere

* 2015–2016 Bülent Yıldırım
* 2016- Ayşegül Tutkun

Referanser
----------

1. ↑  Nastasja Steudel (21. mai 2014). «The lobby behind Turkey's prime minister». *DW*. Besøkt 12. juli 2017.
2. ↑  «Tyrkisk minister får hollandsk nej til at holde mindetale». *Ritzau/Fyens Stiftstidende*. 7. juli 2017. Besøkt 12. juli 2017.
3. ↑  «Østrig forbyder tyrkisk minister adgang til kup-ceremoni». *Ritzau/Fyens Stiftstidende*. 10. juli 2017. Besøkt 12. juli 2017.
4. ↑  Mathias Sindberg (13. mai 2017). «Fatih Alev: Moderat imam, ekstrem debattør». *Information*. Besøkt 12. juli 2017.
5. ↑  «Former uetd Danish Guild President Ahmet Kaya killed». *Turkey Telegraph*. 7. oktober 2017. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 13. oktober 2017.
6. ↑  Christian Krabbe Barfoed (11. oktober 2017). «Langvarig strid mellem to mænd endte med 39-årig familiefars død i Holbæk». *TV 2 Nyhederne*. Besøkt 13. oktober 2017.
7. ↑  «UETD Norge i Brønnøysundregistrene». *Brønnøysundregistrene*. Besøkt 24. april 2017.
8. ↑  «Aktiviteter - UETD Norge». *UETD Norge*. Arkivert fra originalen 25. april 2017. Besøkt 24. april 2017.
9. ↑  «Mange spørsmål til Icten». *Dagsavisen Fremtiden*. Arkivert fra originalen 25. april 2017. Besøkt 24. april 2017.
10. ↑  «UETD Norge deler mat til hjemløse». *Anadolu Ajansi*. Besøkt 24. april 2017.
11. ↑  «Visjon til UETD Norge». *UETD Norge*. Arkivert fra originalen 25. april 2017. Besøkt 24. april 2017.

Eksterne lenker
---------------

* Offisielt nettsted Rediger på Wikidata

* (en) Union Europäisch-Türkischer Demokraten – kategori av bilder, video eller lyd på Commons Rediger på Wikidata
* UETD Norges nettside Arkivert 25. april 2017 hos Wayback Machine.